“ทรัมป์” เผยไร้แผนพบผู้นำอิหร่านนอกรอบประชุม UNGA
"ทรัมป์" เผยไร้แผนพบผู้นำอิหร่านนอกรอบประชุม UNGA
24 ก.ย. 2562

นายโดนัลด์ ทรัมป์ ประธานาธิบดีสหรัฐอเมริกา เปิดเผยว่า เขาไม่มีแผนการที่จะพบกับประธานาธิบดี ฮัสซัน รูฮานี ของอิหร่าน นอกรอบการการประชุมสมัชชาใหญ่แห่งสหประชาชาติ (UNGA)
ด้านสำนักข่าวซินหัวรายงานว่า เมื่อผู้สื่อข่าวถามถึงความเป็นไปได้สำหรับการประชุมกับนายรูฮานีในสัปดาห์นี้ ปธน.ทรัมป์กล่าวว่า ไม่มีกำหนดการประชุมดังกล่าว และเขาก็ไม่เคยออกมาประกาศแต่อย่างใด
โดยเมื่อวันจันทร์ที่ผ่านมา ปธน.ทรัมป์เปิดเผยว่า เขาจะกล่าวถึงประเด็นอิหร่านในระหว่างการปราศัยที่การประชุมสมัชชาแห่งชาติ
ส่วนเมื่อสัปดาห์ที่ผ่านมา รัฐมนตรีต่างประเทศอิหร่านประกาศว่ามีความเป็นไปได้ที่นายรูฮานีจะเข้ากับปะน.ทรัมป์ในระหว่างการประชุม UN ที่นครนิวยอร์ก
ทั้งนี้ รัฐบาลสหรัฐฯกล่าวหาว่าอิหร่านอยู่เบื้องหลังการโจมตีโรงงานน้ำมันในซาอุดิอาระเบีย แต่อิหร่านปฏิเสธข้อกล่าวหาดังกล่าว
อย่างไรก็ดี เมื่อวันศุกร์ที่ผ่านมา สหรัฐฯประกาศว่าจะใช้มาตรการกดดันขั้นสูงสุดต่ออิหร่าน รวมถึงคว่ำบาตรธนาคารกลางของอิหร่าน และกองทุนเพื่อนการพัฒนาแห่งชาติ ตลอดจนส่งกำลังทหารเข้าประจำการในอ่าวเปอร์เซีย